**Sveučilište u Rijeci**

**Pomorski fakultet**

**OIB 76722145702**

**RKP 22568**

**Obrazloženje Općeg dijela izvještaja o izvršenju financijskog plana za 2023. godinu**

Izvještaj o izvršenju financijskog plana i financijskom poslovanju u 2023. godini izrađen je po modificiranom gotovinskom načelu, odnosno prihodi su iskazani u iznosima kojima su naplaćeni i raspoloživi, a rashodi u trenutku plaćanja, neovisno o tome na koje razdoblje se odnose.

Ukupni prihodi za 2023. godinu ostvareni su u iznosu od 6.197.648,92 EUR i manji su za 14,93% u odnosu na ostvarenje prihoda u 2022. godini, dok su u odnosu na prihode planirane rebalansom financijskog plana ostvareni u visini 98,36%.

Ukupni rashodi za 2023. godinu izvršeni su u iznosu od 6.241.828,54 EUR i manji su za 15,25% u odnosu na izvršenje rashoda u 2022. godini, dok su u odnosu na rashode planirane rebalansom financijskog plana izvršeni u visini 97,22%.

Manjak prihoda u 2023. godini iznosi 44.179,62 EUR što je 41,87% manje u odnosu na manjak iz 2022. godine.

**PRIHODI I RASHODI**

**Tablica 1. Pregled prihoda i rashoda po izvorima financiranja**

|  |  |  |  |
| --- | --- | --- | --- |
| **IZVOR FINANCIRANJA** | **PRIHODI** | **RASHODI** | **RAZLIKA** |
| **Opći prihodi** (Državni proračun za plaće i materijalne troškove, programski ugovori, refundacije pravomoćnih sudskih presuda) | 3.779.974 | 3.760.958 | *19.016* |
| **Nacionalno sufinanciranje** (15% nacionalnog sufinanciranja za HKO projekt Pandora) | 19.147 | 14.244 | *4.902* |
| **Vlastiti prihodi** (svi vlastiti prihodi ostvareni na tržištu) | 886.450 | 827.562 | *58.888* |
| **Prihodi za posebne namjene** (školarine i s njima povezani prihodi) | 681.478 | 743.682 | *-62.204* |
| **Pomoći iz EU** (svi EU projekti Erasmus, Interreg i Horizon) | 560.681 | 615.630 | *-54.949* |
| **Ostale pomoći i darovnice** (Sredstva Sveučilišta za razne projekte, IAMU putni troškovi, FER za projekt MASK, MMPI za Eureku, refundacije HRZZ projekta) | 97.748 | 179.978 | *-82.129* |
| **Pomoći iz ESF** (85% nacionalnog sufinanciranja za HKO projekt Pandora) | 108.497 | 80.718 | *27.779* |
| **Donacije** (donacije trgovačkih društava i sredstva za projekt CEKOM) | 63.126 | 18.608 | *44.518* |
| **Prihodi od prodaje nefinancijske imovine** (prihodi od prodaje stanova) | 549 | 549 | *0* |
| **UKUPNO:** | **6.197.648,92** | **6.241.828,54** | ***-44.179,62*** |

Ukupan manjak prihoda, odnosno manjak prihoda po kategorijama, **pokriven je iz donosa po izvorima financiranja.**

Detaljan pregled izvršenja rashoda po ekonomskoj klasifikaciji, izvorima financiranja, programima i aktivnostima iskazan je u **Posebnom dijelu** i**zvještaja.**

1. **PRIHODI**

U ukupno ostvarenim prihodima najznačajniji udio imaju **Prihodi iz nadležnog proračuna za financiranje rashoda poslovanja** iz **općeg izvora (OPĆI PRIHODI)** **u iznosu od 3.779.974 EUR i odnose se na sredstva za financiranje rashoda za zaposlene** **i materijalnih troškova** u iznosu od 3.381.883 EUR i sredstva programskih ugovora u iznosu od 381.607 EUR koja su veća u odnosu na prošlogodišnji iznos od 342.112 EUR kad je izostala akontacija za programske ugovore za ak. g. 2022./2023. Do kraja 2023. godine od Sveučilišta u Rijeci nismo primili sredstva po konačnom obračunu programskih ugovora za ak.g. 2022./2023., već samo akontaciju za ak.g. 2023./2024.

**VLASTITI PRIHODI** ostvareni su u iznosu od 886.450 EUR i veći su u odnosu na prethodno razdoblje. Pregled ostvarenja najznačajnijih vlastitih prihoda u petogodišnjem razdoblju izgleda kako slijedi:

**Tablica 1.1. Struktura vlastitih prihoda**

|  |  |  |  |  |  |
| --- | --- | --- | --- | --- | --- |
| **Opis** | **2019.** | **2020.** | **2021.** | **2022.** | **2023.** |
| Izdavačka djelatnost | 1.171 | 1.250 | 2.050 | 818 | 568 |
| Prihodi od usluga Centra za izobrazbu pomoraca | 250.229 | 161.583 | 203.050 | 196.871 | 236.012 |
| Prihodi od Posebnog programa obrazovanja | 175.857 | 109.361 | 153.295 | 118.867 | 201.522 |
| Prihodi od stručnih projekata | 438.040 | 259.466 | 371.965 | 373.688 | 412.436 |
| Prihodi od sponzorstva | 35.437 | 0 | 0 | 18.569 | 2.000 |
| Ostali vlastiti prihodi | 32.731 | 69.126 | 140.666 | 15.518 | 8.899 |
| Prihodi od zakupa | 10.517 | 11.104 | 10.804 | 12.532 | 14.262 |
| Prihodi od refundacija režija (Studentski centar) | 6.236 | 3.988 | 6.217 | 7.426 | 10.597 |
| **Ukupno:** | **950.219** | **615.877** | **888.046** | **744.289** | **886.296** |
| **Izdvajanja za Sveučilište 3% (+1% od 2023.)** | **27.466** | **17.911** | **21.554** | **22.895** | **28.096** |

**Tablica 1.2. Struktura prihoda Centra za izobrazbu pomoraca**

|  |  |  |
| --- | --- | --- |
| **Opis** | **2022.** | **2023.** |
| CIP fizičke osobe | 20.694 | 26.689 |
| CIP plaćanje karticama | 37.895 | 42.008 |
| CIP potvrdnice | 741 | 624 |
| CIP tečaj pravne osobe | 137.543 | 166.691 |
| **UKUPNO:** | **196.873** | **236.012** |

**PRIHODI ZA POSEBNE NAMJENE** sastoje se od školarina i participacija studenata u troškovima studija (upisnine, diplome, uvjerenja i sl.), prihoda od izbora u znanstveno nastavna zvanja, zakasnina i ostalih prihoda.

Najznačajnijiprihodi za posebne namjene su **prihodi od školarina i** ostvareni su u manjem iznosu u odnosu na prethodnu godinu te iznose 664.351 EUR. Prihodi od školarina razrađeni su detaljnije u tablici 1.3.

**Tablica 1.3. Naplaćene školarine 2019.-2023.**

|  |  |  |  |  |  |
| --- | --- | --- | --- | --- | --- |
| **Opis** | **2019.** | **2020.** | **2021.** | **2022.** | **2023.** |
| Školarine redovni studij | 313.131 | 268.757 | 248.171 | 251.126 | 223.868 |
| Školarine izvanredni studij | 565.938 | 565.724 | 505.103 | 477.484 | 360.440 |
| Školarine razlikovni studij | 2.201 | 4.938 | 5.298 | 3.489 | 2.510 |
| Školarine doktorski studij | 67.118 | 62.922 | 53.155 | 61.384 | 55.462 |
| Upisnine | 24.805 | 24.764 | 24.333 | 22.196 | 20.454 |
| Razredbeni postupak | 398 | 133 | 290 | 299 |  |
| Diplome, uvjerenja i sl. | 18.050 | 18.342 | 16.378 | 16.077 | 1.617 |
| **Ukupno:** | **991.641** | **945.580** | **852.728** | **832.054** | **664.351** |
| **Izdvajanja za Sveučilište 3% (+1% od 2023.)** | **28.419** | **28.152** | **26.419** | **24.307** | **29.643** |

**Obračun upisnina od prijediplomskih i diplomskih studija iznosi 43.194 EUR za uplatu Sveučilištu u Rijeci, a obračun upisnina od poslijediplomskog studija iznosi 2.282 EUR.**

**U 2023. godini ukupan iznos obveze prema Sveučilištu u Rijeci za izdvajanje 3% +1% vlastitih prihoda ostvarenih na tržištu i prihoda od školarina, te prihoda od upisnina (prijediplomski, diplomski i poslijediplomski studij) iznosi 103.216 EUR.**

**PRIHODE OD OSTALIH POMOĆI I DAROVNICA** čine prihodi od međunarodnih organizacija (IAMU), te prihodi doznačeni od ostalih proračunskih korisnika, Sveučilišta i ministarstava za financiranje projekata.

Iznos od 52.089 EUR sadrži prijenos sredstava od strane Sveučilišta u Rijeci za financiranje rada Studentskog zbora u iznosu od 1.698 EUR, za stimulativne znanstveno istraživačke potpore u iznosu od 13.398 EUR i za održavanje opreme u iznosu od 2.303 EUR, uplatu Ministarstva znanosti i obrazovanja za sufinanciranje izdavanja znanstvenog časopisa Pomorstvo u iznosu od 4.247 EUR, za međunarodne članarine u iznosu od 300 EUR, za organizaciju skupova u iznosu od 500 EUR i potporu za izdavanje znanstvenih udžbenika u iznosu od 2.880 EUR. Također, Hrvatska zaklada za znanost u sklopu provođenja projekta „Engleske riječi u hrvatskome jeziku: identifikacija, afektivno semantičko normiranje i ispitivanje kognitivne obrade bihevioralnim i neuroznanstvenim metodama“ doznačila je sredstva za plaću poslijedoktoranda i materijalne troškove u iznosu od 26.762 EUR.

Kapitalni prijenosi između proračunskih korisnika istog proračuna odnose se na iznos utrošen za nabavu laboratorijske opreme za projekt financiran iz UNIRI istraživačke potpore u iznosu od 2.401 EUR i iznos za nabavu računalne opreme za potrebe izdavanja časopisa Pomorstvo u iznosu od 3.487 EUR.

Struktura prihoda od EU projekata izgleda kako slijedi:

|  |  |  |
| --- | --- | --- |
| **Prihodi EU projekti** | **2022.** | **2023.** |
| Erasmus, Interreg, Horizon (izvor 51) | 1.731.417 | 569.797 |
| Eureka, IAMU, ProtectAs, Prolog (izvor 52) | 51.870 | 19.758 |
| HKO projekti Medusa i Pandora (12 i 561) | 299.937 | 127.642 |
| CEKOM (izvor 6) | 62.398 | 57.770 |
| **Ukupno:** | **2.145.621** | **774.967** |
| Doznake partnerima (DigLog, Pandora, Medusa) | 720.063 | 11.921 |
| **Ukupno:** | **1.425.558** | **763.046** |

**PRIHODI OD DONACIJA** manji su za 52,10% zbog završetka projekta CEKOM, čiji je vodeći partner SMART RI d.o.o. doznačio sredstva temeljem posljednjeg zahtjeva za nadoknadu sredstava u iznosu od 57.770 EUR , dok se iznos od 5.354 EUR odnosi na donacije fizičkih osoba i trgovačkih društava za organizaciju Bala pomoraca od strane Studentskog zbora Pomorskog fakulteta.

**Detaljan prikaz sredstava ESF, Pomoći i Ostalih pomoći od EU projekata dat je u Izvještaju u korištenju sredstava fondova Europske unije.**

**PRIHODI OD PRODAJE NEFINANCIJSKE IMOVINE** odnose se na prodaju stanova na kojima postoji stanarsko pravo, a temeljem sklopljenih ugovora o kupoprodaji. Ovi prihodi ostvareni su iznosu od 549 EUR što predstavlja 35% ukupno naplaćenog iznosa, jer se ostatak iznosa uplaćuje na račun Državnog proračuna.

**II. RASHODI**

**Ukupni rashodi** **u 2023. godini izvršeni su u iznosu od 6.241.828 EUR i čine ih:**

1. **rashodi poslovanja u iznosu od 5.982.361 EUR i**
2. **rashodi za nabavu dugotrajne nefinancijske imovine u iznosu od 259.466 EUR.**

**RASHODI POSLOVANJA**

**Rashodi za zaposlene** iznose 4.486.351 EUR i veći su za 8,79% dijelom zbog povećanja osnovice za izračun plaća javnih službenika i namještenika što je utjecalo na povećanje ukupne mase plaća. U iskazanom iznosu sadržane su bruto plaće zaposlenika Fakulteta na teret državnog proračuna kao i zaposlenika na teret vlastitih sredstava i sredstava EU projekata, uključujući stimulacije plaće temeljem Pravilnika o plaćama i drugim primanjima Fakulteta, te dodaci na plaću za djelatnike koji drže predavanja na tečajevima izobrazbe za pomorce.

**Plaće u naravi** odnose se na putna osiguranja i članarine plaćene za nastavno osoblje za članstvo u pojedinim u strukovnim udruženjima na koje su obračunati pripadajući porezi i doprinosi, a sve u ukupnom iznosu od 4.709 EUR.

**Plaće za posebne uvjete rada** su manje su za 73,67% jer su u 2022. godini obračunati dodaci za posebne uvjete rada za 2 (dva) domara koji rade na poslovima za koje su propisani posebni uvjeti rada zbog povećanog rizika (rad u kotlovnici) u iznosu 10% od osnovice za izračun plaće. S obzirom da je Ministarstvo znanosti i obrazovanja dostavilo verifikaciju dodatka tijekom 2022. i nalog za isplatu zaostalih dodataka za posebne uvjete rada počevši od razdoblja kad je sklopljen Dodatak III. Kolektivnog ugovora kojim se utvrđuje pravo na posebne uvjete rada (prosinac 2018.), isplaćen je cjelokupan iznos zaključno s travnjem 2022. godine, dok se od svibnja nastavilo s kontinuiranim obračunom i isplatom dodatka za tekući mjesec.

**Naknade troškova zaposlenima** veće su za 11,23% i iznose 217.321 EUR. Dok su naknade za prijevoz ostale na istom nivou, izdaci za službena putovanja povećali su se za 21,49%. Nakon završetka razdoblja pandemije COVID 19, bilježi se povećan broj službenih putovanja i sudjelovanja djelatnika na raznim konferencijama i skupovima.

**Rashodi za materijal i energiju** ukupno iznose 143.413 EUR i manji su za 32,97%, a najveće smanjenje ostvareno je na rashodima za energiju koji iznose 70.750 EUR što je manje za 39,42% uslijed subvencioniranja cijene električne energije od strane države. Rashodi za uredski materijal su veći za 7,29%, dok su rashodi za materijal i investicijsko održavanje smanjeni za 44,45% i iznose 33.320 EUR zbog smanjenih nabava materijala za održavanje i uređivanje edukativne radionice u prostoru Torpedo, kao i prostora zgrade Fakulteta. Također, nabavljao se i materijal za održavanje i unaprjeđenje računalne opreme.

**Rashodi za usluge** izvršeni su u ukupnom iznosu od 929.579 EUR i manji su za 7,12% u odnosu na prethodnu godinu.

**Usluge telefona, poštarine i prijevoza** iznose 24.459 EUR i veće su za 100,23%. Do povećanja je došlo uslijed korištenja auto dizalice i troškova prijevoza brodskog motora na lokaciju Torpeda u iznosu 19.660 EUR.

**Rashodi za tekuće i investicijsko održavanje** izvršeni su u iznosu od 109.714 EUR i zadržani su na približno istom nivou kao i prethodne godine. U 2023. godini najveći dio rashoda za tekuće i investicijsko održavanje odnosio se na radove na preuređenju učionice 408 za VR simulator , te uređenje ostalih učionica za nastavu, dok se u 2022. godini troškovi odnosili na nastavak uređenja edukativne radionice Torpedo, troškove održavanja zgrade Fakulteta i učionica, kao i uređenje laboratorija za materijale i mehaniku, MasterHub-a (soboslikarski, parketarski i elektrotehnički radovi).

**Usluge promidžbe i informiranja** manje su za 7,43% zbog manjih troškova objave oglasa za zapošljavanje. Naime, temeljem novog Zakona o znanosti i visokom obrazovanju, zapošljavanja u sustavu redovnog napredovanja nastavnog osoblja ne zahtijevaju objavu javnog natječaja.

**Troškovi zakupnina i najamnina** veći su za 7% a odnose se na licence za razne programe za u nastavu i cjeloživotno obrazovanje u iznosu od 29.008 EUR, najam prostora edukativne radionice Torpedo u iznosu od 41.381 EUR, najam fotokopirnih uređaja i ostale opreme 14.357 EUR, najam prostora za depozit arhivske građe u iznosu od 9.587 EUR, najam vatrogasnog poligona za održavanje tečajeva u iznosu od 11.115 EUR i najam plovila u iznosu od 21.996 EUR za održavanje plovidbene i stručne prakse. Povećanje troškova rezultat je zakupa ozvučenja i opreme za održavanje regate i Bala pomoraca.

U strukturi rashoda za usluge vrijednosno su najveći **rashodi za intelektualne i osobne usluge** u iznosu od 543.803 EUR među kojima su najznačajniji izdaci za autorske honorare za rad na stručnim projektima za tržište u iznosu od 330.856 EUR, ugovori o djelu temeljem vanjske suradnje u nastavi u iznosu od 71.995 EUR, ugovori s vanjskim suradnicima za održavanje tečajeva za pomorce u iznosu od 16.934 EUR, usluge za objavu znanstvenih radova u iznosu od 8.712 EUR, savjetodavne i usluge izrade raznih elaborata i projekata u iznosu od 23.977 EUR, te ostale intelektualne usluge (odvjetničke, demonstrature preko Studentskog centra i sl.) u iznosu od 43.413 euro.

**Računalne usluge** u iznosu od 21.892 EUR manje su za 79,46% zbog računalnih usluga za potrebe projekta CEKOM u ukupnom iznosu od 85.191 EUR koje su izvršene u 2022. godini. Ostatak računalnih usluga se odnosi na redovno održavanje računovodstvenih, knjižničnih i programa za uredsko poslovanje.

**Ostale usluge** manje su za 61,24 % i najvećim dijelom odnose se na grafičke i tiskarske usluge tiskanja diploma, časopisa, studentskih iskaznica i slično, a manje su jer je tijekom 2022. bilo više nespomenutih usluga koje su bile vezane uz objekt Torpedo i sređivanje područja oko objekta.

**Naknade troškova službenih putovanja osobama izvan radnog odnosa** su povećane tijekom 2023. godine zbog angažiranja vanjskog suradnika iz Španjolske radi sudjelovanja na HRZZ projektu, te drugih vanjskih suradnika/studenata koji su za potrebe Fakulteta sudjelovali na konferencijama u zemlji i inozemstvu.

**Ostali nespomenuti rashodi poslovanja** izvršeni su u iznosu od 98.985 EUR odnosno 28,20 % više u odnosu na prethodnu godinu. Na povećanje je najviše utjecalo povećanje troškova reprezentacije u odnosu na prethodnu godinu za 104,9% jer su tijekom 2022. godine ovih troškovi bili znatno smanjeni. Ostali nespomenuti rashodi poslovanja obuhvaćaju osiguranje studenata i polaznika tečajeva i programa izobrazbe. Troškovi sudskih postupaka obuhvaćaju troškove tužbi zaposlenika za povećanje osnovice 6%.

**Financijski rashodi** iznose 7.667 EUR i manji su za 46,34% u odnosu na prethodnu godinu, a čine ih usluge platnog prometa u iznosu od 4.842 EUR i negativne tečajne razlike koje su manje za 92,45% zbog prelaska na euro.

**Subvencije** u iznosu od 11.921 EUR odnose se na doznaku sredstava trgovačkim društvima, partnerima na HKO projektu Pandora. Manje su za 97,64% jer je projekt Pandora završio u prvom kvartalu 2023. godine, a tijekom 2022. izvršeni su prijenosi sredstava trgovačkim društvima, partnerima na EU Interreg projektu DigLog.

**Pomoći dane u inozemstvo i unutar općeg proračuna** u 2022. godini sastoje se od tekuće pomoći inozemnim vladama odnosno Univerzitetu u Trstu kao partneru na EU Interreg projektu DigLog i visokoškolskim ustanovama u SAD-u i na Filipinima u sklopu projekta CRUISE financiranog od strane Međunarodnog udruženja pomorskih sveučilišta (IAMU). U 2023. godini ovi projekti više nisu aktivni.

**Tekući prijenosi između proračunskih korisnika istog proračuna** odnose se na prijenos sredstava Sveučilištu u Rijeci u visini 3%+1% naplaćenih prihoda od školarina i prihoda ostvarenih na tržištu u iznosu od 57.739 EUR.

**Tekući prijenosi između proračunskih korisnika temeljem prijenosa EU sredstava** odnose se na prijenos partnerima na HKO projektu Medusa, Pomorskom fakultetu Split , Sveučilištu u Zadru, te Lučkoj upravi Rijeka i Lučkoj upravi Šibenik u sklopu EU projekta DigLog koji su izvršeni u 2022. godini kad su projekti i okončani.

**Naknade građanima i kućanstvima u novcu** u iznosu od 1.139,82 EUR odnose na plaćanje školarine doktorskog studija za jednog djelatnika Fakulteta, dok su se u 2022. godini podmirile školarine doktorskog studija za dva djelatnika Fakulteta.

**Tekuće donacije u novcu** odnose se na donaciju udruzi studenata POM-F-RI u iznosu od 3.345 EUR i sportskoj udruzi Nautilus u iznosu od 380 EUR.

**Tekuće donacije u naravi** u iznosu od 10.204 EUR su prigodni darovi najboljim studentima Fakulteta (tableti), u iznosu od 1.353 EUR, te prigodni darovi umirovljenicima Fakulteta (tableti, i poklon kartice) na koje su obračunati porezi i doprinosi.

**Tekuće donacije iz EU sredstava** su donacije udrugama koje su bile partneri na HKO projektu Medusa i Interreg projektu DigLog koji su završeni u 2022. godini.

**RASHODI ZA NABAVU NEFINANCIJSKE IMOVINE**

**Rashodi za nabavu nefinancijske imovine** ostvareni su u iznosu od 259.467 EUR što je manje za 65,24% u odnosu prethodnu godinu. Značajno smanjenje rashoda za nefinancijsku imovinu rezultat je povećanih investicija Fakulteta tijekom 2022. godine u obnovu zgrade, a pogotovo uređenje laboratorija MasterHub i nabavu laboratorijske i znanstveno-istraživačke opreme za projekt HRZZ-a „Engleske riječi u hrvatskome jeziku: identifikacija, afektivno semantičko normiranje i ispitivanje kognitivne obrade bihevioralnim i neuroznanstvenim metodama“ u iznosu od 69.521 EUR. Tijekom 2023. ulagalo se u dugoročne licence za razne edukativne programe u iznosu od 7.388 EUR, nastavak ulaganja u tuđu imovinu odnosno edukativnu radionicu Torpedo s radovima oko priprema soha u iznosu od 79.453 EUR, računala i računalnu opremu iznosu od 83.111 EUR, znanstveno istraživačku opremu u iznosu od 52.905 EUR, te softversko rješenje i 3D VR opremu za učionicu 408.

**Ostala prava** odnose se na ulaganje u bivši prostor tvornice Torpedo koji je u vlasništvu Luke Rijeka, a Fakultet ga koristi putem ugovora o zakupu i obnavlja za potrebe edukacijske radionice za studente. Krajem 2021. ulaganje je završeno, radionica se koristiti za potrebe obavljanja prakse i radionice studenata. Ukupna vrijednost ulaganja premašuje 600.000 EUR.

Instrumenti, uređaji i strojevi odnose se na nabavu posebnih strojeva i uređaja u 2022. godini za potrebe edukativne radionice Torpedo, poput prijenosne portalne dizalice u iznosu od 21.216 EUR i dizalice za brzu brodicu za prikupljanje portalne dizalice u iznosu od 31.130 EUR, te su zbog toga značajno veća u odnosu na 2023. godinu.

**Ulaganje u računalne programe** u 2022. godini bila je nabava softvera za nadogradnju navigacijskog simulatora u iznosu od 39.419 EUR, programi nabavljeni u sklopu HKO projekta Pandora „Promicanje izvrsnosti vještina za tržište rada kroz institucionalizaciju stručne prakse u pomorskom obrazovanju“ u iznosu od 36.641 EUR i paketi programa za laboratorijsku opremu radionici Torpedo u iznosu od 43.694,65 EUR. U 2023. godini nabavljeno je programsko rješenje za 3D VR simulator.

**IZDACI ZA FINANCIJSKU IMOVINU I DEPOZITE** u iznosu od 17.500 EUR odnose se na uplatu depozita kao jamčevnog pologa za uredno izvršenje ugovora koji se će biti izvršen u sljedećoj godini, a odnosi se na stručni projekt u iznosu 2.500 EUR i uplatu osnivačkog pologa za tvrtku MariPoint d.o.o. u iznosu 15.000 EUR.

**PRIJENOS SREDSTAVA IZ PRETHODNE U SLJEDEĆU GODINU**

Prijenos sredstava po izvorima financiranja iz prethodne u sljedeću godinu izgleda kako slijedi:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **2023.** | | | | | | | | |
| 11 | 12 | 31 | 43 | 51 | 52 | 561 | 61 | Ukupno |
| Donos | 6.329,00 | 17.257,24 | 339.167,06 | 49.801,43 | 790.259,68 | 43.087,45 | 97.791,10 | 50.485,50 | 1.394.178,45 |
| Odnos | 25.344,54 | 22.159,41 | 398.054,59 | 12.402,24 | 735.310.54 | 39.042,00 | 125.570,18 | 95.003,82 | 1.349.998,84 |

Tijekom višegodišnjeg razdoblja Pomorski fakultet Rijeka značajno ulaže u nabavu kapitalne opreme kao i obnovu postojećeg prostora, a u svrhu osiguranja boljih uvjeta za održavanje nastave i studentske prakse. U skladu s tim, sredstva iz prethodnih godina koja se najvećim dijelom odnose na sredstva pomoći EU, kao i sredstva koja Fakultet ostvari na tržištu se troše u skladu s mogućnostima i trenutnim kapacitetima.

**STANJE NOVČANIH SREDSTAVA**

Stanje novčanih sredstava na transakcijskom računu u Zagrebačkoj banci na dan 1. siječnja 2023. godine iznosilo je 1.446.948,04 EUR, a na dan 31. prosinca 2023. godine iznosilo je 1.393.835,19 EUR.